**Δελτίο Τύπου**

Το Δημοτικό Σχολείο Αγίου Γεωργίου, το 1ο Δημοτικό Σχολείο Σπερχειάδας, το 2ο Δημοτικό Σχολείο Σπερχειάδας, το Δημοτικό Σχολείο Μακρακώμης, το 12ο Δημοτικό Σχολείο Λαμίας, η Δημόσια Κεντρική Βιβλιοθήκη Λαμίας, η Σχολική Σύμβουλος Δημοτικής Εκπαίδευσης της 3ης Περιφέρειας Φθιώτιδας και οι Εκδόσεις Πατάκη διοργανώνουν την **Τρίτη 10 Μαΐου 2016** στις **20:00** στο **Πολιτιστικό Κέντρο του Δήμου Λαμιέων (Λεωνίδου 9-11**), μια βραδιά αφιερωμένη στον συγγραφέα **Μάνο Κοντολέων.**

Οι μαθητές συνομιλούν με τον συγγραφέα για τη λογοτεχνία. Προλογίζει η Φανή Κουδιγκέλη, Σχολική Σύμβουλος Δημοτικής Εκπαίδευσης Φθιώτιδας. Τη μουσική επιμέλεια της εκδήλωσης έχει ο Μουσικός Κωνσταντίνος Μιχαλακόπουλος. Συντονίζει ο Νίκος Παπαγεωργίου, Δρ. Φιλολογίας.

Η είσοδος είναι ελεύθερη.